BODOLAND रादाब, Kokrajhar, October 27: बिटिआर हालामाव गोबां गेलेगिरिफोरजों बुंफबनाय दाबसे ओन्सोल बे हालामाव नेसनेल आरो इन्टारनेसनेल खेला गेलेहैनो हानाय गोबां गोख्रों गेलेगिरिफोर दं, बिसोरनो सोरखारा नांगौ बादियै खाबु होयोब्लानो गोबां गेलेगिरिफोरा मुलुकनां थाखोनि बान्थाखौ आवथायनो हागोन बे बाथ्राखौ बुंथियो मुलुकनां आइजो गेलेगिरि कुन्जुलता बर’या । थांनाय बिपिएफ सोरखारा गोबां आइजो आरो हौवासा गेलेगिरिफोरखौ खाबु होबोयाखौ जायनि थाखाय गेलेनायनि फारसे लोरबां जाबोदों बेनिखायनो बे खेबाव बिटिआर सोरखारा खेला गेलेनायनि फारसे गोख्रों खामानि मावनो लादों आरो गोबां लाइमोनफोरखौनो थुलुंगाखां होदों जायनि थाखाय हालामाव लासैनो सोलायनाय थासारिया फैदों होनना बाक्सा जिल्लानि 58 नं तामुलपुर बियाबयाव UPPL दोलोनि जानानै जलेन दैमारीखौ गोबां भटयाव देरहाहोनाय थांखिजों बिसायख’थि फोसावदिं मेल खालामनो फैनानै मुलुकनां आइजो गेलेगिरि कुन्जुलता बर’या फोरमायथियो । आरो तामुलपुर बियाबनिफ्राय जलेन दैमारिनि देरहानाया रोखा होनना दाजाबदेरो ।